|  |
| --- |
| **Oktòb 2019**  **C:\Users\318505\Pictures\2.png**  **Ankouraje Aprantisaj Lakay**  Gen paran ki pa vle kwè l. Men gen yon pawòl ki di, "Paran se premye e pwofesè ki pi enfliyan yon timoun "—gen verite ladan tou pou lekòl segondè menm jan ak lekòl elemantè.  Aktivite ou ka fè lakay ou ka ogmante aprantisaj tinedjè w la enfiniman. Men kèk ide pou w pwomote aprantisaj:   * Li powèm an fanmi. * Ale fè yon pwomnad mache a pye an fanmi regilyèman. * Tande tinedjè w la avèk atansyon, e ankouraje l pou l tande lòt moun avèk atansyon. * Entwodui tinedjè w la a yon lwazi ou pi renmen. * Ankouraje tinedjè w pou l kenbe yon kanè nòt istwa pèsonèl oubyen yon jounal. * Etabli yon plas espesyal lakay ou jis pou lekti. * Ekri yon istwa an fanmi sou yon vwayaj oubyen yon fèt fanmi an. * Toujou fè tinedjè w la ekri nòt remèsiman. * Toujou gen yon jwèt pasyans an fanmi ki ap kontinye toutan. * Rakonte tinedjè w la istwa fanmi an. * Kite tinedjè w la wè w ap li pou lwazi. * Pale ak tinedjè w sou sa ki enterese l. * Mande sou kisa tinedjè w la ap etidye nan lekòl, pa nòt li yo sèlman. * Rakonte istwa ‘round-robin’ kote chak moun ajoute yon ide. * Montre tinedjè w la kòman pou l planifye e prepare repa. * Poze kesyon ouvè tankou, "Kisa ki ka pase si" * Chak moun pran tou pou rebay yon istwa familye avèk yon lòt aspè nouvo, komik. * Fè tinedjè w la demonte yon bagay e eseye remonte l. * Pote atansyon sou sa tinedjè w la fè ki byen e konplimante l pou li. |

Mesaj sa a soti nan

*“Office of Community Engagement” (Biwo Angajman Kominotè)*  
[**Lekòl Leta Miami Dade County**](http://www.engagemiamidade.net/)